Фейсбук ще има нужда от няколко години, за да разреши проблемите си, смята Марк Зукърбърг – Труд
Фейсбук ще има вероятно нужна от „няколко години“, за да разреши проблемите, разкрити от скандала за пропуските на социалната мрежа при защита на личните данни на потребителите й, свързан с аналитичната компания Кембридж Аналитика. Това мнение изрази създателят на Фейсбук Марк Зукърбърг в интервю, публикувано днес.
В него той защитава и икономическия модел на компанията Фейсбук и отвръща на критиките, отправени към нея от президента на Епъл Тим Кук миналата седмица.
Един от основните проблеми на Фейсбук е неговият „идеализъм“, защото той дълго време виждаше само добрите страни на свързването чрез интернет между хората, каза Марк Зукърбърг.
Ние не прекарахме достатъчно време, за да инвестираме или да размишляваме върху лошите страни на използването на някои от инструментите ни, допълни Зукърбърг пред сайта Вокс.
Мисля сега, че хората напълно основателно се фокусират върху някои от рисковете и върху лошите страни, добавя той.
В интервюто той отхвърли критиките на Тим Кук, според когото Фейсбук е имал проблеми заради икономическия си модел.
Мисля, че този аргумент, че ако не плащате, на нас няма да ни пука за вас, е формулиран с много лека ръка. И той не отговаря изобщо на истината, каза Зукърбърг, визирайки критиките на Тим Кук.
Действителността е, че ако вие искате да създадете една услуга, която помага за свързването на всеки на планетата, тогава много хора няма да имат средствата да платят. Ето защо, както е при много медии, един модел, базиран на рекламата, е единственият рационален модел, каза ръководителят на Фейсбук.
Разрешаването разбира се е замазване… и да прецакат каквото и да е прайвъси им стигаха 2-3 месеца, а сега години им трябвали…
Ценности. Еврейски.